《三月三日林山腴招集南河泊》
清代·郑孝胥

微阴三月三，草生水初活。相将趋水次，天影与波阔。

春水似胜秋，冰释未匝月。水边虽无人，春气自发越。

畏庐商画稿，最取山一抹。林间窣堵坡，势若涌木末。

嬉游甘适野，聊散冲冠发。肉食者谋之，榱栋崩且折。

吾侪归何党，曷不乐今日。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。